ᱵᱮᱞᱜᱟᱢ ᱦᱚᱱᱚᱛ

ᱵᱮᱞᱜᱟᱢ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱪᱤᱱᱤ ᱨᱮᱱᱟᱜ ᱠᱟᱴᱚᱨᱮ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱚᱠᱟᱨᱮ ᱑.᱕ ᱞᱟᱠᱷ (᱑᱕᱐,᱐᱐᱐) ᱦᱮᱠᱴᱮᱭᱟᱨ ᱵᱮᱯᱟᱨ ᱥᱤᱨᱡᱚᱱ ᱞᱟᱹᱜᱤᱫ ᱛᱮ ᱵᱮᱵᱷᱟᱨᱤᱭᱟ ᱾ ᱟᱨ ᱱᱤᱭᱟᱹ ᱢᱩᱪᱟᱹᱫᱟᱜ ᱜᱮᱞ ᱥᱮᱨᱢᱟ ᱨᱮ ᱮᱸᱠᱷ ᱪᱟᱥ ᱨᱮ ᱢᱟᱸᱰᱭᱟ ᱦᱚᱱᱚᱛ ᱫᱚ ᱵᱮᱫᱚᱠᱷᱚᱞ ᱠᱮᱜᱼᱟ ᱾ ᱵᱮᱞᱜᱟᱢ ᱥᱚᱦᱚᱨ ᱫᱚ ᱠᱚᱧᱮ ᱠᱚᱨᱱᱟᱴᱚᱠ ᱨᱮ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾ ᱱᱚᱸᱰᱮ ᱮᱴᱟᱜᱟᱜ MLA ᱵᱷᱚᱵᱚᱱ ᱢᱮᱱᱟᱜᱼᱟ ᱾ ᱡᱟᱦᱟᱸ ᱫᱚ ᱠᱚᱨᱱᱟᱴᱚᱠ ᱵᱤᱫᱷᱟᱱᱥᱚᱵᱷᱟ ᱥᱟᱞ ᱨᱮ ᱢᱤᱫ ᱫᱷᱟᱣ ᱫᱩᱯᱲᱩᱵ ᱦᱩᱭᱩᱜᱼᱟ ᱾ ᱢᱤᱫ ᱯᱷᱮᱢᱚᱥ ᱦᱮᱲᱮᱢ ᱠᱩᱸᱰᱟ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱠᱮᱠᱟᱛᱮ, ᱱᱩᱠᱩ ᱦᱚᱲ ᱮᱞ ᱫᱚ ᱔,᱗᱗᱙,᱖᱖᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱒᱔.᱐᱓% ᱫᱚ ᱥᱚᱦᱨᱤ ᱴᱚᱴᱷᱟ ᱨᱮᱠᱚ ᱛᱟᱦᱮᱸᱱᱟ ᱾ ᱱᱚᱣᱟ ᱵᱟᱸᱜᱽᱞᱳᱨ ᱛᱟᱭᱚᱢ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱓,᱔᱑᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱕,᱑᱘᱐ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ, ᱱᱤᱭᱟᱹ ᱠᱚᱨᱱᱟᱴᱚᱠ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱵᱮᱱᱟᱣᱟ, ᱟᱨ ᱯᱟᱪᱮ ᱟᱨ ᱠᱚᱧᱮ ᱨᱮ ᱠᱚᱞᱦᱟᱯᱩᱨ ᱦᱚᱱᱚᱛ ᱟᱨ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱥᱟᱝᱞᱤ ᱦᱚᱱᱚᱛ ᱠᱷᱚᱱ, ᱠᱚᱧᱮᱼᱥᱟᱢᱟᱝ ᱨᱮ ᱵᱤᱡᱟᱯᱩᱨ ᱦᱚᱱᱚᱛ ᱠᱷᱚᱱ, ᱥᱟᱢᱟᱝ ᱨᱮ ᱜᱷᱮᱨᱟᱣ ᱟᱠᱟᱱᱟ ᱾ ᱵᱟᱜᱚᱞᱠᱚᱴ ᱦᱚᱱᱚᱛ, ᱮᱛᱚᱢᱼᱥᱟᱢᱟᱝ ᱨᱮ ᱜᱚᱰᱚᱜᱽ ᱦᱚᱱᱚᱛ, ᱮᱛᱚᱢ ᱨᱮ ᱫᱷᱟᱨᱣᱟᱲ ᱟᱨ ᱠᱚᱧᱮ ᱠᱚᱱᱱᱚᱲ ᱦᱚᱱᱚᱛ ᱟᱨ ᱮᱛᱚᱢᱼᱯᱟᱪᱮ ᱨᱮ ᱜᱳᱣᱟ ᱯᱚᱱᱚᱛ ᱢᱮᱱᱟᱜᱼᱟ ᱾

ᱱᱟᱜᱟᱢ

ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰ
ᱵᱮᱞᱜᱟᱢ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱫᱚ ᱑᱔ ᱛᱟᱞᱩᱠᱟ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱚᱛᱷᱟᱱᱤ ᱛᱟᱞᱩᱠ ᱫᱚ ᱑,᱙᱙᱗.᱗᱐ ᱠᱤᱞᱚᱢᱤᱴᱚᱨ᱒ ᱴᱚᱴᱷᱟ ᱥᱟᱶ ᱟᱹᱰᱤ ᱢᱟᱨᱟᱝ ᱜᱮᱭᱟ ᱟᱨ ᱨᱟᱭᱵᱟᱜᱽ ᱛᱟᱞᱩᱠ ᱫᱚ ᱙᱕᱘.᱘ ᱠᱤᱞᱚᱢᱤᱴᱚᱨ᱒ ᱴᱚᱴᱷᱟ ᱥᱟᱶ ᱟᱹᱰᱤ ᱦᱩᱰᱤᱧ ᱜᱮᱭᱟ ᱾ ᱦᱚᱱᱚᱛ ᱨᱮ ᱯᱮᱭᱟ ᱨᱟᱡᱽᱥᱣᱟ ᱡᱚᱜᱚᱼᱠᱷᱚᱸᱰ ᱥᱮᱞᱮᱫ ᱟᱠᱟᱱᱟ, ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱮᱞᱜᱟᱢ, ᱵᱟᱭᱞᱦᱚᱸᱜᱚᱞ ᱟᱨ ᱪᱤᱠᱚᱰᱤ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱟᱭᱩᱨ ᱨᱮ ᱢᱤᱫ ᱜᱚᱲᱚ ᱤᱡ ᱠᱚᱢᱤᱥᱚᱱᱟᱨ ᱟᱨ ᱢᱤᱫ ᱛᱚᱦᱥᱤᱞᱫᱟᱨ ᱤᱡ ᱯᱟᱨᱥᱮᱛ ᱟᱜ ᱛᱟᱞᱩᱠ ᱠᱟᱱᱟ ᱾ ᱟᱨ ᱱᱚᱸᱰᱮ ᱛᱩᱨᱩᱭ ᱜᱚᱴᱟᱝ ᱯᱩᱞᱤᱥ ᱡᱚᱜᱚᱼᱠᱷᱚᱸᱰ ᱢᱮᱱᱟᱜᱼᱟ ᱾ ᱵᱮᱞᱜᱟᱢ ᱱᱚᱜᱚᱨ ᱱᱤᱜᱟᱢ ᱥᱟᱶᱛᱮ ᱱᱚᱸᱰᱮ ᱑᱗ ᱱᱚᱜᱚᱨ ᱯᱟᱞᱤᱠᱟ, ᱒᱐ ᱱᱚᱜᱚᱨ, ᱔᱘᱕ ᱟᱹᱛᱩ ᱯᱚᱸᱪᱟᱭᱚᱛ, ᱑,᱑᱓᱘ ᱵᱟᱥᱟ ᱟᱠᱟᱱ ᱟᱹᱛᱩ ᱟᱨ ᱒᱖ ᱜᱮᱨ ᱵᱟᱥᱟ ᱟᱠᱟᱱ ᱟᱹᱛᱩ ᱢᱮᱱᱟᱜᱼᱟ ᱾ ᱵᱮᱞᱜᱟᱢ ᱨᱮ ᱵᱮᱞᱜᱟᱢ ᱨᱟᱡᱽᱥᱣᱟ ᱠᱷᱚᱸᱰ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱮᱞᱜᱟᱢ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱔,᱗᱗᱙,᱖᱖᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱥᱤᱝᱜᱟᱯᱩᱨ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱟᱞᱵᱟᱢᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱨ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱒᱕ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱕᱖ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱙᱒᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱓.᱓᱘% ᱛᱟᱦᱮᱸ ᱠᱟᱱᱟ ᱾ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱖᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱓.᱙᱔% ᱴᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱒.᱐᱘% ᱟᱨ ᱟᱹᱫᱤᱵᱟᱹᱥᱤ ᱫᱚ ᱖.᱒᱒% ᱦᱚᱲ ᱮᱞ ᱵᱮᱱᱟᱣᱟ ᱾ 

᱘᱔.᱔᱙% ᱦᱚᱲ ᱮᱞ ᱥᱟᱶ ᱦᱚᱱᱚᱛ ᱨᱮ ᱦᱤᱱᱫᱩ ᱟᱹᱰᱤ ᱢᱟᱨᱟᱝ ᱫᱷᱚᱨᱚᱢ ᱠᱟᱱᱟ ᱾ ᱢᱩᱥᱞᱤᱢ ᱫᱚ ᱑᱑.᱐᱖% ᱥᱟᱶ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱢᱮᱱᱟᱜᱼᱟ ᱟᱨ ᱡᱮᱭᱱ ᱓.᱗᱓% ᱢᱮᱱᱟᱜᱼᱟ ᱾ 

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱖᱘.᱔᱐% ᱦᱚᱲ ᱮᱞ ᱫᱚ ᱠᱚᱱᱱᱚᱲ, ᱑᱘.᱗᱐% ᱫᱚ ᱢᱟᱨᱟᱴᱷᱤ ᱟᱨ ᱙.᱗᱙% ᱫᱚ ᱩᱨᱫᱩ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾2011 Census of India, Population By Mother Tongue

ᱥᱮᱪᱮᱫ

ᱠᱟᱹᱨᱜᱟᱲ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official Website of Belgaum district

ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱵᱮᱞᱜᱟᱢ ᱠᱷᱚᱸᱰ